
- سؤال هام جدا يجب ان تجيب عليه قبل المذاكرة 


انا ليه بذاكر ؟؟ 
و بالتأكيد هتكون الاجابة اكيد يعني عشان ادخل انجح في الامتحان 
ودا من اول الاسباب اللي بتخليك تحس انك في ضغط لان كل تركيزك بيكون علي الامتحان 
فقط وبيخلي نطاق تفكيرك ضيق فا بتبدأ تحس ان المعلومة تقيلة عليك جدا في مقابل انك لو 
في يوم عادي قريت الكتاب دا هتحس بسهولة المعلومات 


وعشان كدا لازم تبطل تفكير ان بتذاكر عشان الامتحان وعشان تنجح علي فكرة ممكن تكون 
مذاكر كويس جدا وتدخل متعرفش تحل حاجة بتحصل ودا بيكون سببها انك وترت نفسك 
بفكرة ورهبه الامتحان 


خلينا نغير مبرر ان احنا بنذاكر عشان الامتحان نخليه اشمل واعم من كدا شوية 


مكل 


انا بذاكر عشان عندي هدف اني اتخرج من الكلية وانا حاصل علي تقدير امتياز لان دا 
هيساعدني في اني اشتغل في مجال معين واني بعد الكلية او اثنائها هاخد كورسات تخليني 
اتطور في المجال دا ولو مش حابب المجال دا وحاسس بعدم فايدة اللي بتدرسه زي مواد كتير 
في التعليم اعتبره معلومات عامة ممكن في يوم تحتاجها ( حاجات كتير كنت فاكرة مش 
هستفيد منها اثناء الدراسة وكانت اكثر الحاجات اللي فادتني في حياتي العملية ) 


- قبل المذاكرة شيل من دماغك اي فكرة سلبية 


زي انا مش هفلح انا لوو جبت مقبول او مثلا 97٠١‏ يبقي كتر خير الدنيا الفكرة السلبية 
بتتحقق و الفكرة الايجابية بتتحقق بالاضافة انك بتعملك لنفسك حالة احباط من قبل اصلا ما 

تبدأ تذاكر فا اول لما تمسك الكتاب انت بعت لمخك اشارة انه يقف عن التفكير و الحفظ و 
الفهم لانك عملتله حدود ادراكية يعني كأنك كلمت مخك قولتله استيعابك هيكون 977١‏ اوعي 


تستوعب اكتر من كدا 


- حط هدف ونية 
قبل ما تبدأ في المذاكرة حط نية انك بتذاكر ليه عشان ربنا يكرمك حتي لو حاجة بسيطة زي 
مثلا لما اتعلم الكتابة و القراية هقدر اني اتطوع في جمعية خيرية في محو الامية او هينفع 
اي شخص بإي حاجة لو بسيطة ( الموضوع دا رغم انه بسيط جدا بيفرق جدا جدا ) وافتكر 
حديث المصطفي 
قال رسول الله صلى الله عليه وسلم من خرج في طلب العلم كان في سبيل الله حتى يرجع 
يعني شوف اهمية العلم قد ايه لو حطيت نية هتأجر علي كل حرف بتذاكره وربنا هيفتح عليك 


- الهدف 
زي اي طالب مصري بيحط جدول ومبيلتزمش بيه و الكلمة المشهورة هذاكر من بكرة 
ودا بيكون سببه ضعف الهدف من المذاكرة عشان كدا لازم هدفك يكون قوي وزي ما قولنا 
قبل كدا خليه اشمل واعم من انك تنجح في الامتحان 


- الاصحاب و الاهل و المذاكرة 


لو اصحابك من النوع المحبط من نوعيه ( متعملناش فيها عم الدحيح _ انت اصلا فاشل _ 
تقدير ايه اللي عايز تجيبه احمد ربنا لو نجحت اصلا ) فا نصحية متقولش عن اي نية ليك او 
هدف من المذاكرة او حتي رغبة في انك تجيب تقدير معين يعني مثلا متروحش تقولهم انا 
نفسي اجيب امتياز لانهم هيحبطوك اشتغل علي نفسك اكتر من انك تصرح عن اهدافك اعزل 
نفسك عن اي كلمة احباط من اللي حواليك 
نفس الحكاية مع الاهل 
اي ام مصرية اصيلة هتقولك ابقي قابلني لو نجحت عادي جدا متاخدش الكلمة بحساسية 
واثبتلها انك تقدر فعلا تنجح وبتقدير 


من الاخر متهتمش بكلام حد حواليك لو كان سلبي بس خد بالك من الانتقادات ممكن يكون 
عندهم حق لو عندك قصور في نقطة حاول انك تعدلها مش انك تتكبر علي النصحية لكن لو 
احباط متهتمش بيه 


- الاكل ايام الامتحانات 


قبل المذاكرة كل حاجة مسكرة شكولاتيه اشرب عصير بس متكترش من السكريات يعني هي 
حاجة واحدة بس 

ابعد عن الاكل اللي فيه دهوون واللي بيسبب الوخم زي محشي بط رقاق اي اكل بسمنة الاكل 

من بره 
لو مدخن قلل من التدجين وقت المذاكرة لانه بيسبب خمول 
كتر من اكل الفاكهه والخضار 

وانت بتذاكر لو من النوع اللي لازم تاكل حاجة مع المذاكرة خلي جمبك طبق فيه خس _ خيار 

_ جزر _ فلفل الوان 
المنبهات : ناس كتير فاكرة انها بتساعد علي التركيز ولكن كتر المنبهات بيكون غلط 
المسموح كوباية قهوة يوميا او كوبايتين نسكافيه 


ومن اضرار المنبهات 


تؤثر بشكل كبير على المراكز الهامة في الجهاز العصبي مثل @ 
(1مركز التنفس الموجود في جذع الدماغ. 
(2المركز المسؤل في انقباض وانبساط الأوعية الموية. 
(3المركز المثبط لضربات القلب. 


- استبدل افكارك السلبية بأفكار ايجابية 


ف« مم 


الفكرة هنا انك اول لما تيجي فكرة سلبية في دماغك وانت بتذاكر فورا تكتب عكسها ودي 
هنعملها في جدول 


مثال 


مش عارف اذاكر عارف اذاكر والمذاكرة بسيطة 


مش عارف احفظ / افهم حاجة هعرف احفظ الجزئية دي ان شاء الله 
وهفهمها بس اركز 
الامتحان هيجي صعب جدا وهسقط ومش | الامتحان هيجي بإذن الله كويس وهعرف احل 
هعرف احل 





غصب عنك وانت بتذاكر هتيجي افكار سلبية في دماغك استعيذ بالله من الشيطان الرجيم 


واكتب عكس الفكرة السلبية اكتب الايجابي بتاعها ولما تيجي تقرأ اللي كتبته اقرأ الجزء 
الايجابي فقط كله ورا بعضه 


مثلا 
انا عارف اذاكر والمذاكرة بسيطة وهعرف احفظ الجزئية دي ان شاء الله وهفهمها بس اركز 
و الامتحان هيجي بإذن الله كويس وهعرف احل 


دا مش وهم انت بتتكلم مع مخك وبتبعتله اشارات ايجابية هتخليه يستقبل كم كبير من 
العلومات لان اصلا المخ بيستوعب معلومة جديدة كل ثانية يعني موضوع اصل المعلومات 
كتير و دماغي وقفت دا مش حقيقي انت بتوهم نف نفسك بعكس حقيقتك 


اعرف كدا دايما قاعدة مهمة جدا 
الفكرة السلبية مش هتفيدك باي شئ بالعكس هضرك لكن الفكرة الايجابية حتي لو منفعتكش ( 
مع انها بالتأكيد هتنفعك ) فهي مش هتسببلك اي ضرر خليك متفائل واتبع كلام رسولك الكريم 
تفائلوا بالخير تجدوه 


- طرق المذاكرة 


ذاكر بالطريقة اللي تريحك واللي متعود عليها وحاسس انك بتنجز بيها عايز تسمع حاجة 

وانت بتذاكر رغم ان دا مش مستحب وهيسببلك تشتت وهيخلي جزء من مخك مع الموسيقي 

او الشئ اللي بتسمعه لكن لو دا بيريحك وهيخليك تذاكر اسمع بس ياريت تكون حاجة هادية 
عشان متشغلش جزء كبير من عقلك 


وهنا هعرض عليكوا طرق انجاز المذاكرة ايام الامتحانات 


لو بتذاكر حاجة ادبية او محتاجة حفظ كتير ومفيهاش نقاط هتكون اسهل طريقة في الحفظ هي 
الطريقة التالية 


مثلا عندك ٠٠٠١‏ صفحة هتذاكرهم متتخضش من عدد الصفح وتدي اشارات مسبقة لعلقك انه 


قسمهم وهتلاقي انهم بيخلصوا بسرعه 
هتجيب اول صفحة مثلا وتقراها قرايه جرايد قرايه سريعه جدا ولكن بتركيز وبعديين معاك 
ورقة وقلم هتقرأ بهدوء وتطلع الكلمات اللي ممكن تفكرك بالصفحة دي وكانت بتتكلم عن ايه 
اكتبها حتي لو باللغة العامية بالطريقة اللي تخليك تفتكرها وتشرح الكلام اللي في الصفحة 
كأنك بتفهم حد او كتاب بتقراه عادي وبتحكي لحد مكتوب فيه ايه دا هيساعدك جدا انك تحفظ 
اعمل عناوين لنفسك جوه الصفحة حتي لو هي مفهاش عناوين علم علي نقطة معينة وسمي 
الفقرة اي عنوان الصفحة بالظبط هتخلص حفظها في ٠١‏ دقائق بالكتير وكل لما بتتعود علي 
الطريقة المدة بتقل 


تاني جزء : لو بتذاكر حاجة محتاجة حفظ وفيها نقط كتير دا افضل طريقة لحفظه الخرائط 


الذهنية 


مثال توضيحي افتراضي : 


السوّال : خصائص وسلوكيات الشخصية الابتكارية 


١-يجب‏ أن يميلون الي ان يكونوا مبتهجين ومرحين اكثر من كونهم شديدي الذكاء فا الذكاء 
غير العادي ليس شرطا للقدرة علي الخلق و الابتكار ولكن ذوي التفكير الابتكاري لديهم 


القدرة علي طرح الكثير من الافكار المختلفة في زمن قصير 


۲- أن يميلون إلي أن تكون لديهم صورة ذهنية طيبة و ايجابية عن انفسهم ولديهم القدرة 
علي التميرز بين الثقة بالنفس و الغرور 


۳- يعبرون عن انفسهم دائما بشكل عاطفي ومدركون ما يجري حولهم من احداث ويدركون 
كذلك مشاعر و احاسيس الاخريين 


؛- يهتمون بصفة اساسية بطبيعة المشكلة ذاتها كما انهم ينظرون الي المشكلات علي انها 
تمثل نوعا من التحدي لقدراتهم ومصدرا لاثبات الذات 


ه ‏ في العادة يؤجل الاشخاص الابتكاريون الحكم علي اي قضية او مشكلة حتي يتمكنوا من 
تجميع حقائق كافية عن المشكلة 


طريقة الخريطة الذهنية لحفظ هذا السؤال 


في الشكل الموضح الدايرة الموجودة في النص بتكتب الفكرة الرئيسية و حولها النقط 
الفرعية في النقط الفرعية بتكتب الكلمة اللي بتفكرك بالنقطة نفسها وعند المذاكرة اقرأ النقط 
بنفس الترتيب مثال تحفظ نقطة رقم واحد بعدها رقم ۲ بعدها رقم ۳ 
متجيش مرة تقرأ او تحفظ نقطة رقم ١‏ وبعديين نقطة رقم ٠‏ لازم عينك تتعود انك هتحفظ في 
اتجاه معين عشان في الامتحان هتفتكر بالتدريب لانك اشتغلت علي النقطة البصرية فا مخك 
هيفتكر بالصور 


ملاحظة 


لو عندك نقط كتير عايزة تتحفظ وحاسس انك برضو متلغبط نوع في الاشكال مرة سؤال 
اعمله مربع ومرة سؤال اعمله علي شكل مثلث اي شكل يخليك تربط السؤال بالخريطة 


نقطة رقم١‏ 
مبتهجين ومرحين 
أديهم القدرة على 
طرح أفكار كثيرة 
فى وقت ظیل 

- الجزئية الثانية 
لو بتذاكر حاجة عملية او نظريات او مسائل محاسبة 


هتجيب اول مسئلة مثلا في البداية معاك ورقة وقلم هتشوف خطوات حلها الاول مثلا لو حلها 
ه صفحات 
هتشوف الخطوة رقم ١‏ حصل فيها ايه بعدها ضربت ايه في ايه بعدها حطيت انهي معدلة 
وهتبدأ تكتب خطوات حل المسئلة الضرائب مثلا 
/١‏ هجيب معطيات 
؟/ هضرب دا في دا 
"/ هطبق المعادلة الفلانية ( ممكن تسمي المعادلات بإي اسم يفكرك بيها سواء ارقام او 
اسماء اي حاجة تفكرك بالمعادلة اعمل عمليه ربط بين المعادلات لانها بتتنسي بشئ هو في 
ذاكرتك حتي لو شئ فكاهي حتي لو اسم اغنية دا بيقل من توترك وانت بتذاكر وحاسس انك 
تايهه بين المعادلات وفي نفس الوقت بتعمل حاجة اسمها رابط نفسي بين المعادلة وحاجة 
انت علي طول بتفتكرها ) 


بعدها هتحل المسئلة بالورقة و القلم ومفيش مانع تبص علي الحل لكن تاني مرة تحلها من 
غير ما تبص علي اي حل حتي لو هتحلها غلط وترجع بعد لما تخلصها تشوف الحل لو غلط 
علم بقلم لون مختلف علي الغلط واكتب انت غلطك ايه و الصح ايه لو عندك وقت حل مسئلة 
غيرها وارجع حلها تاني لو معندكش وقت راجع خطوات الحل بسرعه وراجع علي غلطك 


عاد عاب عاب عا عار عار عاج عا عا ماوعا عن ماو عله 


- افضل زمان ومكان للمذاكرة 


الزمان والوقت المناسب والافضل للمذاكرة في الثلث الاخير من الليل حتي بعد الفجر بس مش 
معني كدا انك تطبق لان انك تكون نايم كويس دا شئ مهم ممكن تنام بدري وتصحي في 
الوقت دا ولو ساعتك البيلوجية متعودة علي وقت معين متقلبش نظام يومك عشان وقت معين 
ذاكر في الوقت اللي متعود عليه ولكن الوقت دا بيكون كويس لسبب بسيط 
ان ربنا سبحانه وتعالي بيتنزل الي السماء الدنيا ويقول من يدعوني فأستجيب له من يسألني 
فأعطيه من يستغفرني فأغفر له ؟ 


فا عندك فرصة كبيرة انك تدعي ربنا ويستجيب ليك الوقت دا بيكون لربنا رحمات وبيفتح اوي 
علي اي واحد في المذاكرة او اي شئ بيعمله صلي ركعتين قضاء حاجة واقعد ذاكر هتحس 
بطمئنينة وانت بتذاكر 


افضل مكان للمذاكرة 
يفضل يكون مكان فيه تهوية جيدة ومنظم بس فيه ناس مبتعرفش تذاكر غير والمكان فوضي 
حوليها وثبت علميا ان الفوضوين مبدعين فا مفيش مشاكل 


- تمرين قبل او اثناء المذاكرة 


التمرين بسيط هيساعدك انك تفوق وبيزيد من نشاطك 


هتاخد نفس عميق ( شهيق ) بمقدار ؛ عدات وهتخرجه بكل قوتك كأنك بتنفخ 
هتعمله ۳ مرات دا بيساعد علي وصول الدم للمخ وبيزيد من تركيزك 


- ليلة الامتحان 


لو انت مذاكر قبلها هتكون المراجعه كلها بطريقة الخرايط الذهنية اللي انت حضرتها وهتلاقي 
انها مش بتاخد منك وقت خالص في المراجعه بالكتير اوي ساعه المسائل ممكن تعيد حلها 
تاني بس قبلها تقرأ ورقة الخطوات اللي عملتها 


اما لو مذاكرتش حاجة خالص 
متوترش نفسك لان الوقت مش مستحمل توتر التوتر هيأخر وصول المعلومة وهيضرك 
ملهوش لازمة 
( دايما اعرف اول لما يجيلك توترك او قلق اعرف انه هيعطلك يعني الحاجة اللي ممكن 
تخلصها في نص ساعه هتخلها في ساعه وساعتين فا هو هيضرك يبقي اهدي والحق الوقت 
الباقي فإنك تذاكر وممكن تلم المنهج كله ) 


- قصة واقعية 


كان عندي ٤‏ امتحانات في يومين ورا بعض و ؛ مواد اتقل مواد باخدها اول يوم مكنش فيه 
مشكلة لان كان عندي ۳ ايام فاضية قبلها تاني يوم هو اللي كان مشكلة لاني هخلص امتحان 
الساعه ٠‏ بليل وهروح تبقي ۷ او بعد كدا كمان 
روحت نمت من لي ١‏ انا معرفش اي حاجة عن المادتين اللي همتحن فيهم بدأت بأصعبهم 
بالنسبالي خدت وقت من ١‏ لي ه كانت عبارة عن ٠ ١‏ صفحة ونظريات ومعادلات والحمد 
لله جبت فيها امتياز مع مرتبة الشرف و المادة التانية ذاكرتها بعدها من ٦‏ لي 1 لو كنت 
اتوترت لضيق الوقت مكنتش هعرف اذاكر لا دي ولا دي 


بلاش التليفونات من صحابك وبالذات لو مش مذاكرين زيك لانها هضيعلك وقت كبير جدا 
مفيش وقت تقسم اللي هتذاكره ابدأ مذاكرة من البداية بالترتيب من غير تقسيم وعمل جدول 
وبرضو هتذاكر بنفس طريقة اللي قولنا عليها فوق لانها اسرع طريقة تحصيل 


- يوم الامتحان هتكرم بإذن الله 


ودلوقتي جه اليوم المنتظر اللي فيه بتكون متوترة جدا وبتكون حاسس انك نسيت كل حاجة ( 
ظاهرة طبيعية جدا ) 
وتقعد وانت رايح الامتحان تسمع في دماغك وتحس انك مش عارف تجمع اجابة السؤال علي 
بعضه وتيجي تراجع قدام اللجنه فين اللي ذاكرته مش فاكر حاجة خالص كل دا طبيعي 
متقلقش لان عقلك متخزن فيه المعلومات اللي ذاكرتها لما هيتحط في حاله استدعاء للمعلومة 


قبل الامتحان بساعه 
- مينفعش تحفظ حاجة جديدة او تخلي حد يشرحلك حاجة ولو انت من النوع اللي بيتلخبط لو 
شرح لحد جزء فاهمه يبقي متشرحش لحد حاجة ودا مش كتم المعلومة انفع غيرك اه لكن 
مضرش نفسك 
- المراجعه لو حاسس انك ناسي كل حاجة هتبقي بورق الخرائط اللي عملته او بخطوات حل 
المسائل اللي انت كتبتهم وانت بتذاكر وتكون قرايه سريعه جدا لان العقل اللاواعي بيستقبل 
المعلومات لما بتتقال بطريقة سريعه 
- قدام اللجنه هتلاقي ممكن اللي يقول دا انا مذاكرتش حاجة خالص و اللي يقول انا مش فاكر 
حاجة خالص وانا هسقط ابعد نفسك عن اي مصدر قلق وكل اللي عليك في الوقت دا بعد لما 
تخلص قرايه الخرايط و خطوات حل المسائل تذكر ربنا وتدعيه يوفقك 
قبل الامتحان بنص ساعه متمسكش اي مذكرة ليها علاقة بالمادة اللي هتمتحن فيها 
متراجعش حاجة 


داخل الامتحان 
فيه طريقتين علي حسب اللي يريحك 


اول طريقة و اللي انا بفضلها 
هي انك هتحط الورقة ومن غير ما تبصلها لمدة ه دقائق في ال ٠‏ دقائق دي انت بتدعي لا 
ماسك ورقة ولا قلم فا دا بيضيع شوية من رهبه الامتحان وخوفك وخدها بنيه انك بتطمن 
بذكر ربنا هتهدي بس متطولش عن ال ٠‏ دقائق 
عشان وقتك ميضيعش وبعديين تبدأ تقرأ الاسئلة كلها جمب كل سؤال وانت بتقرأ قيم نفسك 
مثلا انت هتعرف تحل السؤال دا كامل سؤال بعده هتقدر تحله بس مش اجابة نموذجيه سؤال 
تالت مش عارفه خالص ولو الاسئلة من النقط اللي انت عملتلها خريطة زهنية اكتب الكلمات 
الدلالية اللي كنت بتكتبها في الدواير الفرعية بحيث لما تيجي تحل تعرف ترتب الكلام صح 
والكلمات الدلالية هتفكرك 
وابدأ جاوب علي السؤال اللي انت عارف حله كامل ومن ثم اللي مش هتجاوبه اجابة نموذجية 
هتلاقي ان التالت ممكن تفتكره لان ايدك لما كتبت اجابة ممكن تستدعي معلومة انت كنت فاكر 
انك مش هتفتكرها خالص 
لكن لو حصل انك بدأت بإجابة السؤال الثالث اللي انت متعرفهوش خالص هيزيد التوتر ممكن 
متحلش السوال اللي انت عارف اجابته كامله ويضيع و السؤال اللي اجابته كانت مش 
نموذجية اوي هتتلخبط فيه 
لان المخ اتبعتله اشارات انك غير قادر علي استدعاء اي معلومة وهتفضل تفكر في السؤال 
الثالث اللي انت متعرفهوش فيضيع منك الاتنين التانين 


تاني طريقة واللي انا مبفضلهاش 
هي انك تحل بالترتيب من غير ما تبص علي باقي الاسئلة لان فيه ناس لما بتشوف الاسئلة 
كاملة بتتوتر وبتحس انها مش عارفة اي حاجة ويفضل برضو قدام كل سؤال قبل ما تكتبه في 
ورقة الاجابة تكتب زي مسودة للكلمات الدلالية قبل ما تحل السؤال 


نسيت حاجة خالص ويفضل تكون سايبها للأخر يعني خلاص حليت كله بس دي مش قادر 
تفتكر ها ردد الدعاء دا اللهم يا جامع الناس ليوم لا ريب فيه اجمعني بضالتي او رد علي 
ضالتي وقول لا حول ولا قوة إلا بالله 


بعد الامتحان 


متراجعش خلاص انت حليت وورقتك اتسلمت يعني مش هترجع تاخد الورقة تاني وتكتب 
اجابة سؤال كنت عامله غلط او مش حاله خلاص قدر الله وما شاء فعل 
انسي اللي فات ركز ان عندك امتحان تاني ولو اتشغلت بأمتحانك الاول هيشغلك حيز كبير من 
مخك وانت محتاج تركز في المادة الجاية 


- قواعد عصير النجاح العشرون (ملخص) 


-١‏ خلي هدفك من المذاكرة اعم و اشمل من انك بتذاكر عشان الامتحان 
۲- شيل اي فكرة سلبية من دماغك و استبدلها بفكرة ايجابية 
۳- استحضر النية حتي لو بسيطة 
؛-كان الله في عون العبد ما دام العبد في عون اخيه (ساعد غيرك لا تكتم علم لو مش 
هيضرك او يسبب لك تشتت ) 
5 صلتك بالله و صلاتك (حافظ عليها مش عيب انك تقرب لربنا وقت ضيقتك لكن العيب انك 
تبعد عنه بعدها ) 
7-ابعد عن اي مصدر احباط وتوتر وقلق 
۷- نظم وقتك وخلي نص ساعه يوميا مشي في الهوا بيجدد نشاط الجسم 
7- ركز فى مذاكرتك واعرف انها مهما كان فيها ضغط هى مرحلة انتقالية هتنقلك لمرحلة 
: تانية : 
9- اعتمد اعتماد كلي علي الله وبلاش تغش استعين بقوة الخالق مش بالمخلوق 
-١‏ بلاش تليفونات كتير ليلة الامتحان بيضيع وقت ويزيد من التوتر 
-١‏ بر والديك وخليهم يدعولك 
-١‏ متراجعش علي اي حاجة ولا تذاكر اي حاجة قبل الامتحان بنص ساعه 
١-قبل‏ الامتحان بساعتين اقرأ قراية سريعه الخرايط الذهنية بنفس الترتيب اللي كتبته بإيدك 
وملخص خطوات المسائل 
؛ -نام كويس علي الاقل > ساعات 
-°١‏ جدد الهوا في المكان اللي بتذاكر فيه 
5 -كل حاجات مسكرة قبل المذاكرة ابعد عن الاكل الدسم كل خضار وفاكهه قلل من التدخين 
١‏ -اتقي الله وَمَن د تق الل يَجْعَل لَه مَخْرَجًا وَيَرْرْقَهُ من حَيْثْ لا يَخْتَِبُ وَمَن يَتَوَكَلَ عَلَى الله 
فهو حَمنبْة إن اله الع أمره قذ جَعل الله لكل شَئْءٍ قَدْرًا [[الطلاق: ؟- [r‏ 
۸ -متحبطش نفسك و تقول مثلا هيجيب مقبول قول بإذن الله هجيب امتياز كلها بتكون 
اشارات لمخك 
۹-خصص وقت معين للفيس لانه بيسرق الوقت والتزم بالوقت دا 
٠‏ ادعي واستغفر كتير 


آلا بذكر الله تطمئن القلوب ( ادعية ) 
دعاء قبل المذاكرة: 
٠‏ اللهم اني اسألك فهم النبيين وحفظ المرسلين والملائكة المقربين. 


اللهم اجعل ألسنتنا عامرة بذكرك» وقلوبنا بخشيتك. انك على كل شيء قدير وحسبنا الله ونعم 
الوكيل. 


دعاء بعد المذاكرة: 


٠‏ اللهم اني استودعك ما قرأت وما حفظت وما تعلمت» فرده لي عند حاجتي إليه 


انك على كل شيء قديرء وحسبنا الله ونعم الوكيل. 


عند التوجه الى الامتحان: 
اللهم اني توكلت عليك؛ وسلمت امري إليك» لا ملجأ ولا منجي منك الا إليك. 
عند دخول لجنة الامتحان: 
رب ادخلني مدخل صدق وأخرجني مخرج صدق واجعل لي من لدنك سلطاناً نصيرا. 
عند بداية الإجابة: 


رب اشرح لي صدريء ويمئر لي امريء واحلل عقدة من لساني يفقه قولي» باسم الله الفتاح» 
اللهم لا سهل الا ما جعلته سهلاء فإنك ان شئت تجعل الصعب سهلا يا أرحم الراحمين. 


عند تعمتّر الإجابة: 


مسني الضر وانت ارحم الراحمين. 


عند النسيان: 


اللهم يا جامع الناس ليوم لا ريب فيه اجمعني بضالتي. 


او رد علي ضالتي 
عند الانتهاء من الامتحان: 


الحمدلله الذي هدانا لهذا وما كنا لنهتدي لولا ان هدانا الله. 


لمزيد من الكتاب يرجى الإنضمام لجروب عصير الكتب 
Ihttps://www.facebook.com/gqroups/Book.juice‏ 


7T 


A 


لا 


15 66150/85512012 





لتقييم الكتاب 


28 215 0116 0060 . ثانا لالانانا// : 11105 





